**AGENȚIA PENTRU PROTECȚIA MEDIULUI PRAHOVA**

**DECIZIA ETAPEI DE ÎNCADRARE**

**Nr. ………………. din …………………..**

Ca urmare a solicitării de emitere a acordului de mediu adresate **S.C. FAPACO S.R.L.**, cu sediul în București, sectorul 6, strada Splaiul Independenței, nr. 313 B, Corp C11, et. 4, înregistrată la Agenția pentru Protecția Mediului Prahova cu nr. 3866 din 06.03.2024, completată cu nr. 6889 din 17.04.2024, respectiv cu nr. 9042 din 28.05.2024, în baza Legii nr. 292/2018, privind evaluarea impactului anumitor proiecte publice și private asupra mediului și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței Comisiei de analiză tehnică din data de 07.05.2024, că proiectul ***,,CONTINUARE LUCRĂRI CU MODIFICARE SOLUȚIE TEHNICĂ AUTORIZATĂ CU A.C. NR. 39 DIN 18.05.2023 – CONSTRUIRE COMPLEX SPORTIV MULTIFUNCȚIONAL SINAIA, ORGANIZARE ȘANTIER”***, propus a fi amplasat în Sinaia, nr cadastral 25190, tarla 16, parcela 117, lot 1 și nr cadastral 25192, tarla 16, parcela 117, lot 3, Zona fostei Cariere, județul Prahova, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018, privind evaluarea impactului anumitor proiecte publice și private asupra mediului, Anexa nr. 2, pct. 10 (b); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, nu se supune evaluării impactului asupra mediului.

**b) Caracteristicile proiectului:**

**b.1. Dimensiunea și concepția întregului proiect:**

Proiectul vizeaza modificarea de tema in timpul executiei lucrarilor de constructii autorizate in baza Autorizatiei de Constructii anterior mentionate, aducand urmatoarele schimbari:

- se va modifica sistemul de fundare, din cel propus cu piloti forati in fundatie cu radier general;

- se va implementa o piscina exterioara la nivelul terasei etajului 2;

- se va introduce un nivel aditional de parcare, prin construirea unei supante deasupra parcarii deja autorizate, impreuna cu o rampa de acces;

- se vor reamenaja si repozitiona locurile de parcare, cu pastrarea numarului de locuri deja autorizat (150 de locuri de parcare);

- se vor aduce modificari minore la nivelul fatadelor;

- se vor aduce modificari minore la nivelul compartimentarii interioare, prin implementarea unor spatii aditionale (mici spatii tehnice, grupuri sanitare, birouri);

Investiția presupune realizarea urmatorului obiectiv: Pe terenul identificat cu nr. cad. 25190, loc. Sinaia, tarla 16, parcela 117 (zona fostei Cariere) – Lot 1, se afla in curs de dezvoltare un imobil cu functiunea de complex sportiv multifunctional, ce va fi format dintr-un singur corp de cladire cu un regim de inaltime maxim de P+1E+Supanta +E2r si o inaltime de 23m. Pe terenul identificat cu nr. cad. 25192, loc. Sinaia, tarla 16, parcela 117 (zona fostei Cariere) – Lot 3 se propune amplasarea unor spatii de parcare, care sa deserveasca investitiei descrise in LOT 1.

Imobilul teren in suprafata de 13282 mp aferent numarului cadastral 25190 – LOT 1 si teren in suprafata 2050 mp aferent numarului cadastral 25192 – LOT 3, este situat in intravilanul localitatii Sinaia, si este detinut de SC FAPACO SRL in calitate de concesionar, conform contractului de concesiune nr.26386/05.10.2022.

**Bilanțul teritorial LOT 1:**

• Suprafata teren = 13282mp (conform actelor de proprietate) si 13274mp (conform

masuratori)

• Suprafata construita propusa = 4187.8 mp (suprafata calculata la POT)

• Suprafata desfasurata propusa = 10593.4 mp

• Suprafata circulatii carosabile = 626.12 mp

• Suprafata circulatii pietonale = 504.69 mp

• POT maxim (cf. C.U.) = 25% pe intreaga zona si 50% local

• POT propus = 31.52 %

• CUT maxim (cf. C.U.) = 1,5 pe intreaga zona si 2,5 local

• CUT propus = 0.79

• Rh max = P+1E+Supanta +E2r

• H max = 23 m

• Nr. locuri de parcare asigurate pe lot 1 = 132 locuri parcare

Bilanțul teritorial LOT 3:

• Suprafata teren = 2050mp

• Suprafete betonate = 403.03 mp (care deservesc circulatiilor si spatiilor de parcare)

• Spatiu verde = 1646.97 mp

• Nr. locuri de parcare asigurate pe lot 3 = 18 locuri parcare

**ORGANIZAREA DE ȘANTIER:**

Constructorul are obligaţia ca prin activitatea ce o desfăşoară să nu afecteze cadrul natural din zona respectivă și nici vecinii zonei de lucru. Personalul va fi instruit pentru respectarea curăţeniei, a normelor de igienă, precum și de securitate și sănătate în muncă.

b.2. Cumularea cu alte proiecte existente și/sau aprobate: *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:** *Nu este cazul.*

**b.4.Cantitatea și tipurile de deșeuri generate/gestionate:**

Deșeurile generate sunt deșeuri din construcții și menajere, care vor fi gestionate în conformitate cu prevederile OUG nr. 92/2021, privind regimul deșeurilor, cu modificările și completările ulterioare. Vor fi depozitate temporar în incintă și se vor elimina prin societăți autorizate.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):**

**Măsuri de protecție a apelor:**

Pentru a evita poluarea apelor se vor lua măsuri specifice de managementul apelor, după cum urmează:

* se interzice depozitarea deșeurilor de construcții, a materialelor și staționarea utilajelor în albia cursului de apă;
* orice material sensibil la acțiunea apei, utilizat în construcții va fi depozitat în spații închise;
* manipularea materialelor, a pământului și a altor substanțe se va face astfel încât să se evite dizolvarea și antrenarea lor de către apele de precipitații;
* se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ și a materialelor solubile sau antrenabile de curenții de apă;
* se vor utiliza toalete tip cabine ecologice.

În concluzie, lucrările de construcţie prevăzute în proiect vor avea un impact minim asupra factorului de mediu apa, în măsura în care se vor respecta măsurile de protecție prevăzute.

* 1.

**Măsuri de protecție a aerului:**

În vederea reducerii poluării aerului se vor intreprinde o serie de acțiuni dintre care menționăm:

* întreţinerea utilajelor, reparaţiile acestora se vor face periodic, conform recomăndarilor firmelor producătoare pentru evitarea degajării suplimentare de noxe în timpul funcţionării;
* se vor folosi în principal utilaje şi echipamente performante care să nu producă un impact semnificativ asupra mediului prin noxele emise;
* mijloacele de transport a materiilor prime şi utilajele vor avea reviziile tehnice facute. Emisiile de poluanţi din gazele de eşepament sunt limitate prin reviziile tehnice;
* transportul pământului sau a materialelor de construcție se va face cu ajutorul autocamioanelor acoperite cu prelată pentru evitarea împrăștierii particulelor fine de vânt.
	1.
	2.

**Măsuri de protecție a solului și subsolului:**

În faza de execuție, impactul asupra factorului de mediu sol poate fi diminuat prin:

* realizarea unei organizări de șantier corespunzătoare din punct de vedere al facilităților;
* prevederea de toalete ecologice pentru personalul din șantier;
* colectarea tuturor deșeurilor rezultate din activitatea de construcții și sortarea deșeurilor pe categorii; se va urmări cu rigurozitate valorificarea tuturor deșeurilor rezultate;
* evitarea pierderilor de carburanți la staționarea utilajelor de construcții; în acest sens, toate utilajele de construcții și transport folosite vor fi mai întâi atent verificate;
* evitarea degradării zonelor învecinate amplasamentului și a vegetației, prin staționarea utilajelor, efectuări de reparații, depozitarea de materiale etc;
* după terminarea lucrărilor de construcție, terenul afectat sub orice formă, precum și terenul ocupat de organizarea de șantier va fi redat categoriei inițiale de folosință.

**c) Amplasarea proiectului:**

**c.1. Utilizarea actuală și aprobată a terenurilor:**

**Regimul Juridic:**

Imobilul, teren in suprafaţa de 13282 mp (aferenta număr cadastral 25190) si teren in suprafaţa de 2050 mp (aferenta număr cadastral 25192) este situat in intravilan, proprietatea Oraşului Sinaia, conform Hotărâre Consiliul Local Oras Sinaia nr. 130/22 august 2017, act de dezmembrare nr. 1977/08 decembrie 2020 autentificat la Biroul Individual notarial Costea Andra-Ioana din oraşul Sinaia, încheiere de rectificare nr.9/12 martie 2021 a actului de dezmembrare autentificat sub nr. 1977/08 decembrie 2020 si extrase de carte funciara pentru informare nr. 173487/16.11.2023 si 173486/16.11.2023 emise de BCPI Ploieşti, concesionat de S.C. Fapaco S.R.L. conform contract de concesiune nr. 26386/05.10.2022.

Imobilul este situat în perimetrul Parcul Natural Bucegi în zonă de dezvoltare durabilă conform Plan de Management al Parcului Natural Bucegi.

**Regimul Economic:**

Destinaţia stabilita prin PUZ si Regulament local urbanism aferent,documentatie aprobată - zona instituţii si servicii publice in turism"IST", zone circulaţii carosabile, pietonale si parcări "CCR"si zona vegetaţie forestiera (P)

Folosinţa: terenul pe care se vor executa lucrările are categoria de folosinţa : curţi construcţii, conform Certificat de urbanism nr. 238 din 18.12.2023 emis de Primăria Orașului Sinaia.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:** *Nu este cazul.*

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; Parcul Natural Bucegi*;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; situl Natura 2000 ,,Bucegi” ROSCI0013.
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**: impact cu probabilitate redusa atat pe parcursul realizarii investitiei cat si dupa darea in exploatare a acestuia, deoarece masurile prevazute de proiect nu vor afecta semnificativ factorii de mediu (aer, apa, sol, asezari umane), în condițiile în care se vor lua toate masurile de prevenire și protecție pe parcursul implementării proiectului.

**d.6. Debutul, durata, frecvenţa şi reversibilitatea preconizate ale impactului**: *Nu este cazul.*

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: utilizarea de echipamente și utilaje cu emisii cât mai reduse, etapizarea lucrărilor pe tronsoane, etc.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Amplasamentul se află în perimetrul Sitului Natura 2000 Bucegi ROSCI0013, într-o zonă antropizată astfel încât prin dimensiunea și caracteristicile sale proiectul nu va afecta speciile de floră, faună, respectiv tipurile de habitate care au stat la baza declarării sitului.

Titularul a solicitat și obținut avizul favorabil nr. 9 din 23.05.2024, din partea Administrației Parcului Natural Bucegi.

**Titularul, prin reprezentații săi, va Notifica Administrația Parcului Natural Bucegi data la care vor începe lucrările, respectiv finalizarea acestora.**

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă: nu este cazul.**

Proiectul propus nu intră sub incidența Art. 48 din Legea apelor nr. 107/1996, cu modificările și completările ulterioare, având o influență nesemnificativă din punct de vedere cantitativ asupra corpului de apă subteran și de suprafață, nefiind necesară elaborarea SEICA.

**CONDIȚIILE DE REALIZARE A PROIECTULUI:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

**Se vor lua la cunoștință prevederile Ordinului Nr. 694/2016,** *pentru aprobarea Metodologiei privind scoaterea definitivă, ocuparea temporară și schimbul de terenuri și de calcul al obligațiilor bănești*, **respectiv Articolul 52:**

* Realizarea lucrărilor și obiectivelor în fondul forestier național, ***precum și a construcțiilor în afara fondului forestier național la distanțe mai mici de 50 m de liziera pădurii angajează răspunderea exclusivă a proprietarului/beneficiarului/administratorului, după caz,*** *al* lucrărilor/obiectivului/construcției și terenului pe care se realizează acestea/acesta/aceasta, cu privire la siguranța persoanelor care locuiesc/vizitează/tranzitează proprietatea, după caz, a mijloacelor fixe și mobile, la eventuale accidente provocate de căderea arborilor limitrofi proprietății ori la pagubele produse de animalele sălbatice asupra bunurilor aferente proprietății/construcției.
* Eventualele daune/prejudicii produse fondului forestier național limitrof se suportă de către proprietarul/beneficiarul/ administratorul, după caz, al lucrărilor/obiectivului realizate/realizat pe terenurile scoase definitiv/ocupate temporar din fondul forestier național, respectiv proprietarul/beneficiarul terenului și al construcției amplasate în afara fondului forestier național la distanțe mai mici de 50 m de liziera pădurii, în condițiile legii.
* Având în vedere că lucrările se vor desfășura în perimetrul unor fonduri cinegetice, beneficiarul lucrărilor și angajații contractați pentru executarea lucrărilor au obligația de a respecta prevederile Art. 15 alin (8) din Legea 407/2006,*vânătorii și a protecției fondului cinegetic*, care specifică următoarele***: ,,proprietarii si deţinătorii de terenuri cu orice titlu, precum si executanţii de lucrări de orice natura pe terenurile din fondurile cinegetice sunt obligaţi sa ia masurile prevăzute de lege pentru protecţia faunei cinegetice si a mediului sau de viaţă si răspund pentru pagubele pe care le produc acestora prin acţiuni ilicite săvârşite cu intenţie sau din culpa’’.***
* De asemenea pentru a minimaliza pe cat posibil impactul asupra biodiversitatii, se recomanda respectarea prevederilor Art 33 din OUG nr. 57/2007, *privind regimul ariilor naturale protejate, conservarea habitatelor naturale, a florei şi faunei sălbatice*,: alin. (1) Pentru speciile de plante şi animale sălbatice terestre, acvatice şi subterane, prevăzute în anexele nr. 4 A şi 4 B, şi care trăiesc atât în ariile naturale protejate, ***cât şi în afara lor***, sunt interzise:
* orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;
* perturbarea intenţionată în cursul perioadei de reproducere, de creştere, de hibernare şi de migraţie;
* deteriorarea, distrugerea şi/sau culegerea intenţionată a cuiburilor şi/sau ouălor din natură;
* deteriorarea şi/sau distrugerea locurilor de reproducere ori de odihnă;
* recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;
* deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.
1. aveți obligația să colectați și să depozitați corespunzător deșeurile rezultate în urma lucrărilor efectuate;
2. la terminarea lucrărilor se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
3. se interzice depozitarea deșeurilor de orice fel în alte locuri decât în cele special amenajate;
4. este interzisă poluarea în orice mod a resurselor de apă;
5. se vor respecta prevederile OUG nr. 92/2021, privind regimul deșeurilor, cu modificările și completările ulterioare;
6. deșeurile rezultate din lucrări se vor valorifica/elimina, pe măsura acumulării lor, prin societăți autorizate;
7. privitor la protecția împotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
8. organizarea de șantier se va realiza corespunzător din punct de vedere al facilităților și al protecției factorilor de mediu prin ocuparea unor suprafețe de teren cât mai mici;
9. nu se vor stoca combustibili în organizarea de şantier;
10. alimentarea cu carburanţi, repararea și întreţinerea mijloacelor de transport și a utilajelor folosite pe şantier se va face numai la societăți specializate și autorizate;
11. alegerea de trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;
12. se vor împrejmui zonele unde se vor efectua lucrările și se vor instala panouri de înștiințare privind proiectul și perioada propusă pentru executarea acestora;
13. la parasirea incintei organizării de şantier, rotile autovehiculelor se vor curata;
14. respectarea tuturor avizelor solicitate prin Certificatul de Urbanism;
15. este interzisă depozitarea materialelor de construcție și a deșeurilor pe spațiile cu vegetație spontană sau direct pe sol;
16. se vor respecta prevederile legislației de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului.
17. Solicitantul și proiectantul sunt direct răspunzători de veridicitatea și corectitudinea datelor și informațiilor prezentate în documentație.
18. ***La terminarea lucrărilor, terenurile ocupate temporar vor fi aduse la starea lor iniţială.***

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 16.04.2024 în ziarul ,,Național”;
* afișate de titular în data de ………. și ………………. în ziarul ,,………………..” și la sediul Primăriei Orașului Sinaia.

Documentația aferentă proiectului a fost accesibilă spre consultare de către public pe toată durata derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă. Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare. Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim. Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare. Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Florin DIACONU**

**ŞEF SERVICIU A.A.A.,**

**Gabriela MUNTEANU** *Întocmit,*

 *Georgiana Victoria SOARE*